Xususiy qo‘riqlash tashkilotining qo‘riqchisi Vashingtonning bosh vokzali Union Station’da ayolga pichoq bilan tashlangan kimsani otib o‘ldirdi, deb yozmoqda The Washington Post nashri. Ma’lumotlarga ko‘ra, jinoyatchi qo‘riqchiga pichoq o‘qtalgan payda u tomonidan otib tashlangan. Jinoyatchi shifoxonaga olib ketilayotganda jon berdi. Politsiyachilarning fikricha, bu zo‘ravonlikka oilaviy janjal sabab bo‘lgan, chunki halok bo‘lgan bosqinchi o‘z jabrdiydasi bilan tanish bo‘lgan.